Document ID: 31995D0357

KOMISSION PÄÄTÖS,
tehty 26 päivänä heinäkuuta 1995,
kolmansista maista tuotavien tuotteiden ja eläinten eläinlääkäritarkastuksia varten hyväksyttyjen rajatarkastusasemien luettelosta, komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä ja päätöksen 94/24/EY kumoamisesta (ETA:n kannalta merkityksellinen teksti) (95/357/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkäritarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 ja 20artiklan,
ottaa huomioon kolmansista maista yhteisöön tuotavien eläinten eläinlääkäritarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 ja 19artiklan,
sekä katsoo, että
komission päätöksessä 94/24/EY(3), sellaisena kuin se on viimeksi muutettuna päätöksellä 94/988/EY(4), annetaan luettelo kolmansista maista tuotavien eläinten ja tuotteiden eläinlääkäritarkastuksia varten hyväksytyistä rajatarkastusasemista,
mainitun päätöksen määräysten mukaisesti komission oli tehtävä tarkastuskäynti jokaisessa alustavasti valitussa rajatarkastusasemassa; nämä tarkastuskäynnit on tehty ja ne ovat osoittaneet, että suurimmassa osassa tapauksista on tehty tiettyjä parannuksia,
sen vuoksi on tarpeen laatia luettelo hyväksytyistä rajatarkastusasemista ja kumota päätös 94/24/EY,
on tarpeen määrätä komission eläinlääkintäasiantuntijoiden suorittamien tarkastusten jaksoittaisuudesta, mukaan lukien erityisesti kunkin rajatarkastusaseman vuosittain tarkastamien lähetysten lukumäärä,
on tarpeen varmistaa, että jäsenvaltioille tiedotetaan säännöllisesti tarkastusten tuloksista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
1 artikla
Kansallisten toimivaltaisten viranomaisten on tehtävä kolmansista maista yhteisöön tuotavien tuotteiden ja eläinten eläinlääkäritarkastukset liitteenä olevassa luettelossa mainituilla hyväksytyillä rajatarkastusasemilla.
Jäsenvaltiot voivat neuvoston direktiivin 90/675/ETY 9 artiklan ja neuvoston direktiivin 91/496/ETY 6 artiklan säännösten mukaisesti ehdottaa rajatarkastusasemia poistettavaksi tämän päätöksen liitteenä olevasta luettelosta tai muita rajatarkastusasemia lisättäväksi luetteloon.
2 artikla
1. Komission eläinlääkintäasiantuntijat tarkastavat joka vuosi yhteistyössä toimivaltaisten kansallisten viranomaisten kanssa jokaisen hyväksytyn, liitteessä luetellun rajatarkastusaseman. Erityisesti tarkastetaan rajatarkastusaseman perusrakenne, varusteet ja toiminta. Tarkastuskertomus lähetetään jäsenvaltiolle, jota asia koskee, kahden kuukauden kuluessa tarkastuksesta.
2. Poiketen siitä, mitä 1 kohdassa määrätään, komissio voi, kuultuaan kyseisiä jäsenvaltioita ja vaihdettuaan näkemyksiä pysyvässä eläinlääkintäkomiteassa, vähentää joidenkin hyväksyttyjen rajatarkastusasemien tarkastusten määrää. Tällaiset rajatarkastusasemat tarkastetaan kuitenkin vähintään joka kolmas vuosi.
3. Komissio lähettää jäsenvaltioille joka vuosi jäljennöksen tarkastuskertomuksesta, joka sisältää tiedot kuluneen 12 kuukauden aikana tarkastetuista rajatarkastusasemista sekä kertomuksen, joka koskee hyväksyttyjen rajatarkastusasemien yleisen tilanteen kehitystä.
3 artikla
Kumotaan päätös 94/24/EY.
4 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä heinäkuuta 1995.

Labels: 11
5
10
3
6